Z A P I S N I K

Sa 8. sjednice Upravnog vijeća Dječjeg vrtića „Komiža“

Pedagoška godina 2025/2026
Održana: u  srijedu, 7. srpnja 2026. godine u 16:00 
Prisutni: -    Nikola Lojdl – predsjednik

· Hajdi Klarić - član

· Vladimir Vujičić – član

· Bojana Kuliš Bubalo - član

· Tina Vučemilo – član 
Ostali prisutni: ravnateljica Ana Žitko i zapisničarka Ivana Brajković

Konstatira se da su prisutni svi članovi za donošenje pravovaljanih odluka.
Predložen je slijedeći
 DNEVNI RED:
1. Usvajanje zapisnika sa 7. sjednice

2. Izvještaj o nepravilnostima o radu Upravnog vijeća

3. Prijedlog Odluke o razrješenju ravnateljice Dječjeg vrtića „Komiža“

4. Razrješenje zamjenika ravnatelja Dječjeg vrtića „Komiža“

5. Prijedlog Odluke o imenovanju vršitelja dužnosti ravnatelja Dječjeg vrtića „Komiža“

6. Razno 

Materijali za sjednicu su dostavljeni članovima putem e-maila.

Ad.1. Na Zapisnik sa 7.  koji je poslan sa Pozivom član Vladimir Vujičić ima primjedbe :  Za točku br 8. u Zapisniku piše „dopunski rad“ umjesto „dodatni rad“ te „prekid rada“ a ispravno je „prestanak rada“ te traži ispravak.
ZAKLJUČAK: Primjedbe se prihvaćaju te se nakon ispravka  usvaja  se i ovjerava Zapisnik sa 7. sjednice
Ad.2. Predsjednik Upravnog vijeća Nikola Lojdl iznosi da su za probleme u radu sa odgojiteljicom A.B. saznali tek na sjednici održanoj 24.06.2026. te da je prije toga njen rad bio pohvaljen. Ističe da nisu podržali bezuvjetno rad odgojiteljice A.B. nego su tražili pismeno očitovanje - Izvještaj i od ravnateljice i od stručnog tijela – Odgojiteljskog vijeća,  o radu odgojiteljice A.B. Ravnateljici su članovi postavili pitanje vezano za izricanje opomena odgojiteljici  na što je ona odgovorila da ih ne daje pismeno nego da usmeno upozorila odgojiteljicu te da joj je odgojiteljica potrebna zbog deficita odgojitelja. Za Ljetnu organizaciju rada je rekao da prikazana kao problem zbog korištenja godišnjih odmora i broja prijavljene djece a obzirom da je ovo turističko mjesto i da su roditelji angažirani oko sezonskih poslova tražio je samo način mogućnosti rješavanja tog problema.
Predsjednik Upravnog vijeća predlaže  dostaviti očitovanje kao odgovor na navode ravnateljice u Izvještaj o nepravilnostima u radu Upravnog vijeća od 26.06.2026. što članovi jednoglasno prihvaćaju.
Ad.3. Ravnateljica Ana Žitko je pisanim putem zatražila i dostavila Upravnom vijeću zahtjev za razrješenje dužnosti ravnatelja prije isteka roka mandata na koji je imenovana. Nakon kraće rasprave i razmatranja vezano za mogućnost izvršavanja obveze predaje Izvještaja kako financijskih tako i Izvješća o radu utvrđuje se datum razrješenja 15.07.2026.g  obzirom da ga nije navela u Zahtjevu. 
ZAKLJUČAK: Jednoglasno se prihvaća i donosi Prijedlog Odluke o razrješenju ravnateljice Ane Žitko  na njezin zahtjev te dostavlja Gradonačelniku Grada Komiže kao izvršnom tijelu osnivača DV Komiža na postupanje.
Ad.4. Predlaže se razrješenje Tee Ivčević dužnosti zamjenice za vrijeme spriječenosti ravnateljice.
ZAKLJUČAK: Jednoglasno se prihvaća prijedlog i razrješava dužnosti  Tee Ivčević kao zamjenice za vrijeme spriječenosti ravnateljice. 
Ad.5. Predsjednik Upravnog vijeća iznosi da je odgojiteljica Tea Ivčević kandidat za vršiteljicu dužnosti ravnatelja, da pristaje prihvatiti dužnost te da ispunjava sve zakonom propisane uvijete o čemu je dostavila svu potrebnu dokumentaciju. 
ZAKLJUČAK: Jednoglasno se prihvaća i donosi Prijedlog Odluke o imenovanju vršiteljice dužnosti ravnatelja Tee Ivčević do izbora i imenovanja ravnatelja temeljem natječaja a najdulje na rok do godinu dana, te dostavlja izvršnom tijelu osnivača Vrtića na postupanje.
Ad.6. Pod ovom točkom se povela rasprava o Primopredaji dužnosti i proceduri vezano za to obzirom da nije određena Statutom vrtića. Utvrđuje se komisija u sastavu Hajdi Klarić, Vladimir Vujičić i Nina Zanki te određuje datum 16.07.2026.g te će o tome biti sastavljen Zapisnik o primopredaji dužnosti ravnatelja DV Komiža i određuje Ivana Brajković kao zapisničarka.
Sjednica je završila u 17:15
Zapisničarka:                                                            
        Predsjednik Upravnog vijeća:                                               

     Ivana Brajković
                                                                  Nikola Lojdl

